Forsíða > Fréttabréf TRS – Desember 2019 Góðan dag Það gleður okkur að kynna fyrir þér nýtt fréttabréf TRS sem mun koma út reglulega . Fréttabréfið inniheldur upplýsingar um þá þjónustu sem við bjóðum upp á , kynningu á starfsfólki og upplýsingar um það sem er að gerast hjá okkur hverju sinni . Einnig er hér að finna Snjallráð mánaðarins þar sem við kynnum einfaldar en sniðugar lausnir fyrir tölvunotandann . Í þessu fyrsta fréttabréfi langar okkur líka að minna á heimasíðu okkar , www.trs.is . Þar er að finna fréttir af því sem við erum að gera og hægt að kynna sér þjónustuleiðir sem boðið er upp á og margt fleira . TRS Skólinn hefur notið mikilla vinsælda með fjölda námskeiða fyrir fyrirtæki . Farið yfir öryggismálin og stjórnendur kynntir . TRS skólinn Fáðu meira út úr tölvukosinum með námskeiðum TRS skólinn hóf göngu sína fyrir nokkrum mánuðum og hafa viðtökurnar verið góðar . Skólinn býður upp á námskeið í helstu forritum sem þínir starfsmenn nota en auk þess bjóðum við sérsniðin námskeið fyrir þá sem það vilja . Í TRS skólanum er farið yfir notkun helstu forrita , en einnig má þar finna námskeið til varna svikapóstum , en slíkir tölvupóstar hafa mikið verið í gangi og umræðunni undanfarið . Þarftu að standa upp frá tölvunni ? Læstu skjánum með því að ýta á fánahnappinn ( Windows hnappinn ) á lyklaborðinu og stafinn L samtímis . Þá læsist tölvan en forritin haldast opin og aðrir komast ekki í þín gögn á meðan . Setja þarf inn lykilorð til að komast inní tölvuna aftur . Eru Öryggismálin í lagi ? Á degi hverjum er reynt að komast yfir aðganga , svíkja út fjármuni eða valda skaða hjá fyrirtækjum . Með aukinni þekkingu notanda og bættu öryggi fyrirtækja er hægt að stórauka öryggi tölvuumhverfisins . Í eftirfarandi grein förum við yfir nokkrar leiðir sem hægt er nota til að auka öryggi tölvupóstsamskipta .